........................................................................... (კოოპერატივის დასახელება)

**სასოფლო-სამეურნეო კოოპერატივის**

**წესდება**

**დუალისტური მართვის სისტემა**

**(ნიმუში)**

სარჩევი:

[თავი I.ზოგადი დებულებანი 4](#_Toc95825271)

[მუხლი 1. სახელწოდება, ადგილმდებარეობა, მიზანი 4](#_Toc95825272)

[მუხლი 2. სამართლებრივი სტატუსი 4](#_Toc95825273)

[მუხლი 3. კოოპერატივის საქმიანობის ძირითადი პრინციპები 4](#_Toc95825274)

[მუხლი 4. კოოპერატივის საქმიანობის სფერო 4](#_Toc95825275)

[თავი II. წევრობა 5](#_Toc95825276)

[მუხლი 5. კოოპერატივის წევრად მიღება 5](#_Toc95825277)

[მუხლი 6. წევრთა რეესტრი 6](#_Toc95825278)

[მუხლი 7. წევრის უფლებები და მოვალეობები 7](#_Toc95825279)

[მუხლი 8. წევრობის შეწყვეტის საფუძვლები 9](#_Toc95825280)

[მუხლი 9. წევრობიდან გასვლა 10](#_Toc95825281)

[მუხლი 10. პაის გასხვისება სხვა პირზე 11](#_Toc95825282)

[მუხლი 11. კოოპერატივის წევრის გარიცხვა 11](#_Toc95825283)

[მუხლი 12. წევრობის შეწყვეტა პირის გარდაცვალების შემთხვევაში 12](#_Toc95825284)

[მუხლი 13. წევრი იურიდიული პირის ლიკვიდაციისას წევრობის შეწყვეტა 13](#_Toc95825285)

[თავი III. კოოპერატივის მართვა 13](#_Toc95825286)

[მუხლი 14. კოოპერატივების მართვის სტრუქტურა 13](#_Toc95825287)

[მუხლი 15. კოოპერატივის საერთო კრება 13](#_Toc95825288)

[მუხლი 16. კოოპერატივის საერთო კრების მოწვევა და ქვორუმი 14](#_Toc95825289)

[მუხლი 17. სამეთვალყურეო საბჭო 16](#_Toc95825290)

[მუხლი 18. სამეთვალყურეო საბჭოს უფლებამოსილება 17](#_Toc95825291)

[მუხლი 19. სამეთვალყურეო საბჭოს თავმჯდომარე 17](#_Toc95825292)

[მუხლი 20. გამგეობა 18](#_Toc95825293)

[მუხლი 21. გამგეობის თავმჯდომარე 19](#_Toc95825294)

[თავი IV. პაი და დამატებითი შენატანი 19](#_Toc95825295)

[მუხლი 22. პაი 19](#_Toc95825296)

[მუხლი 23. ქონების სახით შეტანილი პაის შეფასება 20](#_Toc95825297)

[მუხლი 24. დამატებითი შენატანი 21](#_Toc95825298)

[თავი V. კოოპერატივის ფონდები 21](#_Toc95825299)

[მუხლი 25. კოოპერატივის ფონდები 21](#_Toc95825300)

[მუხლი 26. საპაიო ფონდი 21](#_Toc95825301)

[მუხლი 27. სავალდებულო სარეზერვო ფონდი 21](#_Toc95825302)

[მუხლი 28. მიზნობრივი ფონდები 22](#_Toc95825303)

[თავი VI. ქონებრივი პასუხისმგებლობა და წლიური ანგარიშგება 22](#_Toc95825304)

[მუხლი 29. ქონებრივი პასუხისმგებლობა 22](#_Toc95825305)

[მუხლი 30. წლიური ანგარიში 22](#_Toc95825306)

[თავი VII. კოოპერატივის შემოსავლების განაწილება 23](#_Toc95825307)

[მუხლი 31. კოოპერატივის შემოსავლებისა და მოგების განაწილება 23](#_Toc95825308)

[თავი VIII. კოოპერატივის დაშლა 23](#_Toc95825309)

[მუხლი 32. კოოპერატივის დაშლა 23](#_Toc95825310)

# თავი I.ზოგადი დებულებანი

## მუხლი 1. სახელწოდება, ადგილმდებარეობა, მიზანი

1.1. კოოპერატივი ------------------------------------------(სახელწოდება) დაფუძნებულია ნებაყოფლობით საწყისებზე დამფუძნებელთა საერთო კრების გადაწყვეტილების საფუძველზე (ოქმი № ----- ).

1.2. კოოპერატივის იურიდიული მისამართი----------------------------------------------------

1.3. კოოპერატივის სახელწოდება ინგლისურად[[1]](#footnote-1)-----------------------------------------------

1.4. კოოპერატივის მიზანია ურთიერთდახმარების, ეკონომიკური თანამშრომლობისა და საერთო მეურნეობის წარმოების საფუძველზე წევრთა შემოსავლების ზრდა.

## მუხლი 2. სამართლებრივი სტატუსი

2.1. კოოპერატივი წარმოადგენს „მეწარმეთა შესახებ“ საქართველოს კანონით შექმნილ კოოპერატივის სამართლებრივი ფორმის მქონე იურიდიულ პირს, რომელიც მოქმედებს საქართველოს კონსტიტუციის, საქართველოს კანონის ”სასოფლო-სამეურნეო კოოპერატივის შესახებ”, ”მეწარმეთა შესახებ” საქართველოს კანონის, საქართველოს სხვა ნორმატიულ-სამართლებრივი აქტებისა და წინამდებარე წესდების საფუძველზე.

2.2. კოოპერატივი წარმოშობილად ითვლება მეწარმეთა და არასამეწარმეო (არაკომერციული) იურიდიული პირების რეესტრში რეგისტრაციის მომენტიდან.

## მუხლი 3. კოოპერატივის საქმიანობის ძირითადი პრინციპები

3.1. კოოპერატივის საქმიანობას ახორციელებს შემდეგ ძირითად პრინციპებზე დაყრდნობით:

3.1.1. ნებაყოფლობითი წევრობა;

3.1.2. დემოკრატიული მართვა - კოოპერატივის წევრებს, მიუხედავად მათი ეკონომიკური მონაწილეობისა და ქონებრივი შენატანებისა, აქვთ თანაბარი ხმის უფლება: „ერთი წევრი (მეპაიე) - ერთი ხმა“[[2]](#footnote-2);

3.2.2. წევრთა ეკონომიკური მონაწილეობა, გამჭვირვალობა, სოციალური პასუხისმგებლობა, ურთიერთდახმარება.

## მუხლი 4. კოოპერატივის საქმიანობის სფერო

4.1. კოოპერატივის საქმიანობის საგანია „სასოფლო-სამეურნეო კოოპერატივის შესახებ“ საქართველოს კანონით გათვალისწინებული სასოფლო-სამეურნეო საქმიანობა, კერძოდ:

4.1.1. -------------------------------------------------------------------------------------,

4.1.2. -------------------------------------------------------------------------------------,

4.1.3. -------------------------------------------------------------------------------------.

4.2. სასოფლო-სამეურნეო კოოპერატივი უფლებამოსილია სასოფლო-სამეურნეო საქმიანობასთან ერთად, განახორციელოს ამ კოოპერატივის მეპაიეთა ეკონომიკური და სოციალური მდგომარეობის გაუმჯობესებასთან დაკავშირებული სხვა საქმიანობა, რომელიც საქართველოს კანონმდებლობით აკრძალული არ არის.

# თავი II. წევრობა

## მუხლი 5. კოოპერატივის წევრად მიღება

5.1. კოოპერატივის წევრი (მეპაიე)[[3]](#footnote-3) შეიძლება იყოს:

5.1.1. 18 წელს მიღწეული საქართველოს მოქალაქე ან/და სხვა სასოფლო-სამეურნეო კოოპერატივი, რომელიც უშუალოდ მონაწილეობს ამ კოოპერატივის სასოფლო-სამეურნეო საქმიანობაში4, ფლობს პაის და იზიარებს კოოპერატივის წესდების მოთხოვნებს;

5.2. კოოპერატივის წევრობის კანდიდატის წევრად მიღება ხდება მისი წერილობითი განცხადების საფუძველზე**[[4]](#footnote-4)**.

5.3. კოოპერატივის წევრად მიღების შესახებ გადაწყვეტილებას იღებს კოოპერატივის გამგეობა , რომელიც იღებს გადაწყვეტილებას ახალი წევრის მიღებაზე ან დასაბუთებულ უარს მიღებაზე უარის თქმის შესახებ.. კოოპერატივის წევრად მიღებაზე უარი შეიძლება გასაჩივრდეს საერთო კრებაზე.

5.4. კოოპერატივის გამგეობის გადაწყვეტილება უნდა აისახოს სხდომის ოქმში..

5.5. კოოპერატივის წევრობის მსურველ კანდიდატს, რომელსაც უარი ეთქვა წევრად მიღებაზე, უფლება აქვს განმეორებით მიმართოს კოოპერატივის გამგეობას განცხადებით, თუ აღარ არსებობს უარის თქმის საფუძველი.

5.6. პირის კოოპერატივში გაწევრიანების პროცედურას ადგენს კოოპერატივის საერთო კრება.

5.7. კოოპერატივის წევრად მიღების შესახებ დადებითი გადაწყვეტილების მიღებისას გამგეობამ უნდა განახორციელოს კოოპერატივის წევრობის მსურველის კოოპერატივის წევრთა რეესტრში რეგისტრაცია. კოოპერატივის წევრობა წარმოიშობა კოოპერატივის წევრობის მსურველის განცხადების საფუძველზე მისი კოოპერატივის წევრთა რეესტრში რეგისტრაციის მომენტიდან. კოოპერატივის წევრზე გაიცემა წევრობის დამადასტურებელი მოწმობა, რომლის ფორმასაც ადგენს გამგეობა.

5.8 კოოპერატივის ასოცირებული წევრი შეიძლება იყოს:

5.8.1. 18 წელს მიღწეული ფიზიკური პირი (მათ შორის, უცხო ქვეყნის მოქალაქე) ან/და იურიდიული პირი (მათ შორის, საზღვარგარეთ რეგისტრირებული იურიდიული პირი), რომელიც იზიარებს ამ კოოპერატივის საქმიანობის პრინციპებს, რომელიც შეიძლება არ მონაწილეობდეს მის სასოფლო-სამეურნეო საქმიანობაში და რომელსაც ამ კანონითა და სასოფლო-სამეურნეო კოოპერატივის წესდებით დადგენილი წესით საპაიო ფონდში განხორციელებული აქვს ასოცირებული წევრის შენატანი .

5.9. კოოპერატივის ასოცირებული წევრობის კანდიდატის წევრად მიღება ხდება მისი წერილობითი განცხადების საფუძველზე;

5.10. ასოცირებულ წევრად მიღება ხდება კოოპერატივის საჭიროებიდან გამომდინარე, საერთო კრების გადაწყვეტილებით, რომლის საფუძველზე კოოპერატივის გამგეობასა და ასოცირებულ წევრს შორის ფორმდება ხელშეკრულება;

5.11. ასოცირებული წევრის შენატანის სახეს, შეტანის წესს და ოდენობას ადგენს საერთო კრება, ხოლო მისი განხორციელების პირობები, აგრეთვე დივიდენდის გაცემის წესი განისაზღვრება ამ კანონითა და ასოცირებულ წევრსა და სასოფლო-სამეურნეო კოოპერატივს შორის გაფორმებული ხელშეკრულებით;

5.12. კოოპერატივში ასოცირებული წევრის შესახებ ინფორმაცია უნდა აისახოს კოოპერატივის წევრთა რეესტრში;

5.13. კოოპერატივის წევრზე გაიცემა ასოცირებული წევრობის დამადასტურებელი მოწმობა, რომლის ფორმასაც ადგენს გამგეობა.

## მუხლი 6. წევრთა რეესტრი

6.1. კოოპერატივის გამგეობა ქმნის და აწარმოებს კოოპერატივის წევრთა რეესტრს.

6.2. წევრთა რეესტრში შეიტანება შემდეგი ინფორმაცია:

6.2.1. კოოპერატივის წევრის სახელი, გვარი, პირადი ნომერი, მისამართი, ტელეფონის ნომერი, ელ.ფოსტის მისამართი (ასეთის არსებობის შემთხვევაში);

6.2.2. პაის რაოდენობა, კატეგორია და შეტანის თარიღი;

6.2.3. დამატებითი შენატანის ოდენობა და მისი შეტანის თარიღი;

6.2.4. პაის სახე (ფულადი ან ქონებრივი). ქონების სახით შეტანილი პაის შემთხვევაში კოოპერატივის მიერ ამ ქონების შეფასებით დადგენილი ღირებულება;

6.2.5. აღნიშვნა წინასწარი რეგისტრაციის შესახებ (ასეთის არსებობის შემთხვევაში);

6.2.6. კოოპერატივში წევრის მიღება, კოოპერატივიდან წევრის გასვლა, პაის შეცვლა;

6.3. წევრთა რეესტრის წარმოების წესი განისაზღვრება საქართველოს სოფლის მეურნეობის მინისტრის 2016 წლის 2 თებერვლის N2-16 ბრძანებით.

6.4. კოოპერატივის წევრთა რეესტრი კოოპერატივის ყველა წევრისთვის უნდა იყოს ხელმისაწვდომი. ის ხელმისაწვდომი უნდა იყოს კოოპერატივის ვებგვერდზე, თუ კოოპერატივს აქვს ვებგვერდი. ამ ვალდებულების შესრულება ეკისრება გამგეობას.

6.5. საერთო კრების თანხმობით ან/და კანონით გათვალისწინებულ შემთხვევებში მესამე პირს უფლება აქვს გაეცნოს წევრთა რეესტრში დაცულ მონაცემებს. ამ მონაცემთა გამოყენება დასაშვებია მხოლოდ საერთო კრების მიერ დადგენილ ფარგლებში.

6.6. კოოპერატივში წევრის მიღება, კოოპერატივიდან წევრის გასვლა, პაის შეცვლა ან ახალი პაის შეძენა იურიდიულ ძალას იძენს მხოლოდ კოოპერატივის წევრთა რეესტრში რეგისტრაციის მომენტიდან.

6.7. კოოპერატივის წევრთა რეესტრში ის ფაქტი, რომლის რეგისტრაცია სავალდებულოა, უნდა

დარეგისტრირდეს მისი წარმოშობიდან 1 თვის ვადაში.

## მუხლი 7. წევრის უფლებები და მოვალეობები

**7.1. მეპაიის უფლებები და ვალდებულებები**

**7.1.1. კოოპერატივის მეპაიის უფლებებია:**

7.1.1.1. მონაწილეობა მიიღოს სასოფლო-სამეურნეო კოოპერატივის მართვაში;

7.1.1.2. აირჩიოს და არჩეულ იქნას სასოფლო-სამეურნეო კოოპერატივის გამგეობაში და სამეთვალყურეო საბჭოში;

7.1.1.3. სასოფლო-სამეურნეო კოოპერატივის გამგეობისგან მიიღოს სრული ინფორმაცია სასოფლო-სამეურნეო კოოპერატივის საქმიანობის შესახებ;

7.1.1.4. ისარგებლოს სასოფლო-სამეურნეო კოოპერატივის მომსახურებით;

7.1.1.5. მიიღოს დივიდენდი სასოფლო-სამეურნეო კოოპერატივის მოგებიდან;

7.1.1.6. მიიღოს დამატებითი დივიდენდი დამატებითი შენატანის შესაბამისად, „სასოფლო-სამეურნეო კოოპერატივის შესახებ“ საქართველოს კანონით და სასოფლო-სამეურნეო კოოპერატივთან გაფორმებული ხელშეკრულებით განსაზღვრული პირობებით;

7.1.1.7. მოითხოვოს საკუთარი ხარჯით სასოფლო-სამეურნეო კოოპერატივის დამატებითი საბუღალტრო შემოწმების ან/და აუდიტის ჩატარება;

7.1.1.8. სასოფლო-სამეურნეო კოოპერატივის წევრობიდან გასვლის ან კოოპერატივის წევრობის შეწყვეტის სხვა შემთხვევაში დაიბრუნოს კუთვნილი პაი ფულის, ან/და ქონებრის სახით „სასოფლო-სამეურნეო კოოპერატივის შესახებ“ საქართველოს კანონით და სასოფლო-სამეურნეო კოოპერატივთან გაფორმებული ხელშეკრულებით განსაზღვრული წესით;

7.1.1.9. სასოფლო-სამეურნეო კოოპერატივის რეორგანიზაციის ან ლიკვიდაციის შემთხვევაში მისი ლიკვიდაციის ან რეორგანიზაციის შედეგად დარჩენილი ქონებიდან მიიღოს შესაბამისი წილი „სასოფლო-სამეურნეო კოოპერატივის შესახებ“ საქართველოს კანონით და სასოფლო-სამეურნეო კოოპერატივთან გაფორმებული ხელშეკრულებით განსაზღვრული წესით;

7.1.1.10 კოოპერატივის მმართველი ორგანოების მიერ წესდების ან საქართველოს კანონმდებლობის დარღვევის შემთხვევაში მიმართოს სასამართლოს;

7.1.1.11. გაეცნოს სასოფლო-სამეურნეო კოოპერატივის წევრთა რეესტრის მონაცემებს;

7.1.1.12. ისარგებლოს საქართველოს კანონმდებლობით და ამ წესდებით გათვალისწინებული სხვა უფლებებით.

**7.1.2. კოოპერატივის მეპაიის ვალდებულებებია:**

7.1.2.1. დაიცვას „სასოფლო-სამეურნეო კოოპერატივის შესახებ“ საქართველოს კანონით და ამ წესდებით დადგენილი წესები;

7.1.2.2. შეასრულოს კოოპერატივის მმართველი ორგანოების გადაწყვეტილებები;

7.1.2.3. შეიტანოს სავალდებულო საპაიო შენატანი „სასოფლო-სამეურნეო კოოპერატივის შესახებ“ საქართველოს კანონით, ამ წესდებითა და საერთო კრების მიერ დადგენილი წესებით;

7.1.2.4. ყოველი წლის 15 თებერვლამდე გამგეობას წარუდგინოს სასოფლო-სამეურნეო კოოპერატივის საქმიანობის ფარგლებში მის მიერ განხორციელებულ საქმიანობასთან დაკავშირებული ინფორმაცია, წინა წელს განხორციელებული და მიმდინარე წელს დაგეგმილი საქმიანობის შესახებ, გამგეობის მიერ განსაზღვრული ფორმითა და ინფორმაციის სახეობის შესაბამისად;

7.1.2.5. მონაწილეობა მიიღოს სასოფლო-სამეურნეო კოოპერატივის სასოფლო-სამეურნეო საქმიანობაში ამ წესდებით ან/და სასოფლო-სამეურნეო კოოპერატივთან გაფორმებული ხელშეკრულებით განსაზღვრული პირობებით;

7.1.2.6. განახორციელოს დამატებითი შენატანი „სასოფლო-სამეურნეო კოოპერატივის შესახებ“ საქართველოს კანონით და სასოფლო-სამეურნეო კოოპერატივთან გაფორმებული ხელშეკრულებით განსაზღვრული პირობებით;

7.1.2.7. შეასრულოს საქართველოს კანონმდებლობით და ამ წესდებით გათვალისწინებული სხვა ვალდებულებები;

7.1.2.8. კოოპერატივსა და მეპაიეს შორის ურთიერთვალდებულებები აისახება მათ შორის დადებულ ხელშეკრულებაში. ხელშეკრულება ფორმდება წერილობითი ფორმით; მას ამზადებს გამგეობა და ხელს აწერენ ერთის მხრივ კოოპერატივის გამგეობის თავმჯდომარე და მეორეს მხრივ მაპაიე ფიზიკური პირი ან მეპაიე კოოპერატივის უფლებამოსილი წარმომადგენელი; კოოპერატივსა და გამგეობის თავმჯდომარეს, როგორც წევრს შორის დადებულ ხელშეკრულებაზე ხელმოწერის უფლებამოსილება აქვს საერთო კრების მიერ განსაზღვრულ უფლებამოსულ პირს.

**7. 2. კოოპერატივის ასოცირებული წევრის უფლებები და ვალდებულებები**

**7.2.1. კოოპერატივის ასოცირებული წევრის უფლებებია:**

7.2.1.1. მონაწილეობა მიიღოს საერთო კრებაში სათათბირო ხმის უფლებით;

7.2.1.2. არჩეულ იქნეს სასოფლო-სამეურნეო კოოპერატივის გამგეობაში და სამეთვალყურეო საბჭოში;

7.2.1.3. სასოფლო-სამეურნეო კოოპერატივის გამგეობისგან მიიღოს სრული ინფორმაცია სასოფლო-სამეურნეო კოოპერატივის საქმიანობის შესახებ;

7.2.1.4. ისარგებლოს სასოფლო-სამეურნეო კოოპერატივის მომსახურებით;

7.2.1.5. მიიღოს დივიდენდი სასოფლო-სამეურნეო კოოპერატივის მოგებიდან;

7.2.1.6. მოითხოვოს საკუთარი ხარჯით სასოფლო-სამეურნეო კოოპერატივის დამატებითი საბუღალტრო შემოწმების ან/და აუდიტის ჩატარება;

7.2.1.7. სასოფლო-სამეურნეო კოოპერატივის წევრობიდან გასვლისას ან კოოპერატივის წევრობის შეწყვეტის სხვა შემთხვევაში დაიბრუნოს კუთვნილი ასოცირებული წევრის შენატანი ფულის ან/და ქონების სახით „სასოფლო-სამეურნეო კოოპერატივის შესახებ“ საქართველოს კანონით და სასოფლო-სამეურნეო კოოპერატივთან გაფორმებული ხელშეკრულებით განსაზღვრული წესით;

7.2.1.8. სასოფლო-სამეურნეო კოოპერატივის რეორგანიზაციის ან ლიკვიდაციის შემთხვევაში, სასოფლო-სამეურნეო კოოპერატივის ვალდებულებების დაფარვის შემდეგ, სასოფლო-სამეურნეო კოოპერატივის ქონებიდან დაიბრუნოს კუთვნილი ასოცირებული წევრის შენატანი და დარჩენილი ქონების სასოფლო-სამეურნეო კოოპერატივის მეპაიეებზე განაწილებამდე მიიღოს დივიდენდი „სასოფლო-სამეურნეო კოოპერატივის შესახებ“ საქართველოს კანონით და სასოფლო-სამეურნეო კოოპერატივთან გაფორმებული ხელშეკრულებით განსაზღვრული წესით;

7.2.1.9. გაეცნოს სასოფლო-სამეურნეო კოოპერატივის წევრთა რეესტრის მონაცემებს;

7.2.1.10. ისარგებლოს საქართველოს კანონმდებლობითა და ამ წესდებით გათვალისწინებული გათვალისწინებული სხვა უფლებებით.

**7.2.2. კოოპერატივის ასოცირებული წევრი ვალდებულია**

7.2.2.1. დაიცვას „სასოფლო-სამეურნეო კოოპერატივის შესახებ“ საქართველოს კანონით და სასოფლო-სამეურნეო კოოპერატივის წესდებით დადგენილი წესები;

7.2.2.2. განახორციელოს ასოცირებული წევრის შენატანი „სასოფლო-სამეურნეო კოოპერატივის შესახებ“ საქართველოს კანონით ან საერთო კრების მიერ დადგენილი წესით და სასოფლო-სამეურნეო კოოპერატივთან გაფორმებული ხელშეკრულებით განსაზღვრული პირობებით;

7.2.2.3. შეასრულოს საქართველოს კანონმდებლობითა და სასოფლო-სამეურნეო კოოპერატივის წესდებით გათვალისწინებული სხვა ვალდებულებები.

7.2.2.4. კოოპერატივსა და ასოცირებულ წევრებს შორის დამატებითი ურთიერთვალდებულებები აისახება მათ შორის გაფორმებულ ხელშეკრულებაში. ხელშეკრულება ფორმდება წერილობითი ფორმით; მას ამზადებს გამგეობა და ხელს აწერენ ერთის მხრივ კოოპერატივის გამგეობის თავმჯდომარე და მეორეს მხრივ კოოპერატივის ასოცირებული წევრი ფიზიკური პირი ან ასოცირებული წევრი იურიდიული პირის უფლებამოსილი წარმომადგენელი.

## მუხლი 8. წევრობის შეწყვეტის საფუძვლები[[5]](#footnote-5)

8.1. სასოფლო-სამეურნეო კოოპერატივის წევრობის შეწყვეტის საფუძვლებია:

8.1.1. წევრობიდან გასვლა;

8.1.2.წევრის გარიცხვა;

8.1.3. პაის სხვა პირზე გასხვისება;

8.1.4. . სასოფლო-სამეურნეო კოოპერატივის წევრის გარდაცვალება;

8.1.5. სასოფლო-სამეურნეო კოოპერატივის დაშლა/ლიკვიდაცია.

## მუხლი 9. წევრობიდან გასვლა

9.1. კოოპერატივის წევრი უფლებამოსილია გავიდეს კოოპერატივის წევრობიდან მხოლოდ სამეურნეო წლის ბოლოს და დაიბრუნოს კუთვნილი პაი. სასოფლო-სამეურნეო კოოპერატივიდან გასვლის შესახებ განცხადება შეტანილი უნდა იქნეს წერილობით, გასვლამდე სულ ცოტა 3 თვით[[6]](#footnote-6)ადრე.

9.2. სასოფლო-სამეურნეო კოოპერატივიდან გასულ წევრთან ანგარიშსწორება ხორციელდება კოოპერატივიდან მისი გასვლის დღისთვის არსებული კოოპერატივის ბალანსის საფუძველზე პაის კომპენსაციით. კომპენსაცია იანგარიშება კოოპერატივიდან გასული წევრის შენატანისა და გაუნაწილებელ მოგებაში მისი წილის შესაბამისად[[7]](#footnote-7);

9.3. სასოფლო-სამეურნეო კოოპერატივმა გასულ წევრთან ანგარიშსწორება უნდა განახორციელოს კოოპერატიდივან მისი გასვლიდან 6 (ექვსი) თვის განმავლობაში;

9.4. კოოპერატივიდან გამსვლელ მეპაიეს კოოპერატივის რეზერვების მიმართ მოთხოვნის უფლება აქვს, ამ რეზერვების შექმნაში მისი მონაწილეობის პროპორციულად;

9.5. თუ წევრობიდან გასვლის შესახებ განცხადების წარდგენიდან საბოლოო ანგარიშსწორებამდე გამოვლინდა ამ წევრის ბრალეული ქმედებით კოოპერატივისთვის ზიანის მიყენების ფაქტი და კოოპერატივში მისი კუთვნილი პაი ან/და სხვა აქტივები საკმარისი არაა ზიანის ასანაზღაურებლად, წევრი სამოქალაქო კანონმდებლობით დადგენილი წესით პასუხს აგებს პირადი ქონებით.

9.6. სასოფლო-სამეურნეო კოოპერატივის გამგეობა ვალდებულია კოოპერატივიდან წევრის გასვლის გამო ცვლილება შეიტანოს კოოპერატივის წევრთა რეესტრში, სადაც დაუყოვნებლივ უნდა მიეთითოს კოოპერატივის წევრის წევრობის შეწყვეტის მიზეზი. სასოფლო-სამეურნეო კოოპერატივის წევრი კოოპერატივიდან გასულად მიიჩნევა კოოპერატივიდან მისი გასვლის კოოპერატივის წევრთა რეესტრში რეგისტრაციის მომენტიდან.

9.7. თუ წესდებაში შეტანილ იქნა ისეთი ცვლილება, რომელიც არსებითად ცვლის კოოპერატივის საქმიანობის საგანს, კოოპერატივიდან გასვლის უფლება აქვთ:

9.7.1. საერთო კრების მონაწილე კოოპერატივის წევრს, თუ მან გადაწყვეტილების მიმართ გამოხატა უარყოფითი პოზიცია, რომელიც შეტანილ იქნა საერთო კრების ოქმში, ან თუ ამ ოქმში აღნიშნული ინფორმაციის შეტანა უარყოფილ იქნა;

9.7.2. საერთო კრებაზე გამოუცხადებელ კოოპერატივის წევრს, თუ იგი კანონის ან წესდების მოთხოვნათა დარღვევით არ იქნა დაშვებული საერთო კრებაზე, ან თუ დაირღვა საერთო კრების მოწვევის პროცედურა, ანდა თუ მას გადაწყვეტილების საგანი ჯეროვნად არ გააცნეს.

## მუხლი 10. პაის გასხვისება სხვა პირზე

10.1. სასოფლო-სამეურნეო კოოპერატივის წევრს შეუძლია ნებისმიერ დროს, სამეურნეო წლის განმავლობაშიც გაასხვისოს თავისი პაი და ამით გამოვიდეს კოოპერატივიდან საბოლოო ანგარიშსწორების გარეშე[[8]](#footnote-8).

10.2. კოოპერატივის მეპაიეს მიერ თავისი კუთვნილ პაის არაწევრ პირზე გასხვისების შემთხვევაში, აუცილებელია საერთო კრების თანხმობა.

10.3. პაის გასხვისება დაუყოვნებლივ უნდა იქნეს შეტანილი კოოპერატივის წევრთა რეესტრში.

## მუხლი 11. კოოპერატივის წევრის გარიცხვა

11.1. სასოფლო-სამეურნეოკოოპერატივის წევრის გარიცხვის საფუძვლებია:

11.1.1. ამ წესდების, კოოპერატივის მმართველობის ორგანოების მიერ მიღებული გადაწყვეტილებების შეუსრულებლობა;

11.1.2. ისეთი დამატებითი საქმიანობის განხორციელება, რითიც კონკურენციას უწევს კოოპერატივს და ზიანს აყენებს კოოპერატივის საქმიანობას;

11.1.3. მის მიერ კოოპერატივისთვის მიყენებული ზიანის ანაზღაურებაზე უარის თქმა ან მითითებულ ვადებში მიყენებული ზიანის აუნაზღაურებლობა;

11.1.4. მის მიერ ისეთი ქმედებების განხორციელება, რაც ხელყოფს კოოპერატივის ინტერესებს.

11.2. კოოპერატივის წევრის მიერ ამ წესდების 11.1. პუნქტით განსაზღვრული საფუძვლების თაობაზე გონივრული ეჭვის არსებობის შემთხვევაში კოოპერატივის ან გამგეობის ნებისმიერ წევრს შეუძლია წერილობითი განცხადებით (საჩივარი) მიმართოს გამგეობას წევრის გარიცხვის მოთხოვნით.

11.3. საჩივრის მიღების შემდეგ გამგეობა იწყებს წარმოებას წევრის მიმართ გარიცხვის საფუძვლის (საფუძვლების) არსებობის თაობაზე, წერილობით აფრთხილებს წევრს შესაძლო გარიცხვაზე, სადაც მოყვანილი უნდა იყოს ყველა ფაქტი, რის გამოც დადგა ამ წევრის გარიცხვის საკითხი.

11.4. პირის სასოფლო-სამეურნეო კოოპერატივის წევრობიდან გარიცხვის თაობაზე წარმოების დაწყების შემდეგ წევრს, რომლის მიმართაც არსებობს გარიცხვის საფუძვლის თაობაზე გონივრული ეჭვი, უფლება აქვს საკუთარი მოსაზრებები მიაწოდოს გამგეობას.

11.5. გამგეობა საჩივრის შეტანიდან -----[[9]](#footnote-9) დღის ვადაში ხმათა უბრალო უმრავლესობით შეიმუშავებს დასკვნას წევრის მიმართ გარიცხვის საფუძვლის არსებობის შესახებ და უგზავნის მას ამ წევრს. დასკვნაშივე განისაზღვრება საერთო კრებაზე მისი გასაჩივრების ვადა და შესაძლებლობა. თუ წევრი მითითებულ ვადაში არ გაასაჩივრებს გამგეობის დასკვნას, იგი განსახილველად წარედგინება კოოპერატივის საერთო კრებას. საერთო კრება იხილავს წარმოდგენილ დასკვნას და იღებს საბოლოო გადაწყვეტილებას. წევრობიდან გარიცხვა ხდება საერთო კრების მიერ გამგეობის დასკვნის დამტკიცებისთანავე.

11.6.წევრის მიერ გამგეობის დასკვნის გასაჩივრების შემთხვევაში, საერთო კრება განიხილავს საჩივარს, გამგეობის დასკვნას და ხმათა უბრალო უმრავლესობით (გასარიცხი წევრი არ იღებს კენჭისყრაში მონაწილეობას) იღებს საბოლოო გადაწყვეტილებას წევრის გარიცხვის შესახებ. საერთო კრების მიერ წევრის გარიცხვის საბოლოო გადაწყვეტილების მიღებამდე წევრს ეძლევა საშუალება გამოთქვას თავისი პოზიცია მის მიმართ წაყენებული პრეტენზიების გამო.

11.7. გარიცხულ წევრს გამგეობა **--------- დღის** ვადაში უგზავნის წერილობით შეტყობინებას მისი გარიცხვის შესახებ გადაწყვეტილების მიღების თაობაზე.

11.8. თუ საერთო კრებამ კოოპერატივის წევრობიდან გარიცხა წევრი, მაშინ მისი გარიცხვის თარიღად ჩაითვლება საერთო კრების მიერ მიღებული გადაწყვეტილების თარიღი.

11.9. წევრის მიერ კოოპერატივისთვის მიყენებული ზარალის ოდენობას ადგენს კოოპერატივის სამეთვალყურეო საბჭოს ან გამგეობის მიერ შექმნილი კომისია (ასეთის არსებობის შემთხვევაში).

11.10. კოოპერატივიდან გარიცხული წევრის შენატანები და მისი სხვა აქტივები ექვემდებარება ანაზღაურებას ამ წესდებით და კანონმდებლობით დადგენილი წესით;

11.11. გარიცხული წევრი კოოპერატივის წინაშე არსებული ვალდებულებებისგან არ თავისუფლდება, მან ნაკისრი ვალდებულებები უნდა შეასრულოს სრულად.

11.12. თუ სასოფლო-სამეურნეოკოოპერატივიდან გარიცხული პირის პაით და სხვა მისი კუთვნილი აქტივებით მოხდა კოოპერატივის წინაშე არსებული მისი ფინანსური დავალიანებების დაფარვა, რის შემდეგაც გარიცხულ პირს კოოპერატივში დარჩა აქტივები, კოოპერატივის გამგეობა ვალდებულია, გარიცხულ პირს დაუბრუნოს კოოპერატივში დარჩენილი მისი კუთვნილი აქტივები გარიცხვიდან 6 (ექვსი) თვის ვადაში.

## მუხლი 12. წევრობის შეწყვეტა პირის გარდაცვალების შემთხვევაში

12.1. სასოფლო-სამეურნეო კოოპერატივის წევრის გარდაცვალებისას წევრობა მის მემკვიდრეებზე გადადის მათი სურვილის შემთხვევაში. კოოპერატივის წევრის მემკვიდრეებს შეუძლიათ საერთო კრებაზე ხმის უფლება მხოლოდ ერთი საერთო წარმომადგენლის მეშვეობით განახორციელონ[[10]](#footnote-10).

12.2. გარდაცვლილი წევრის კოოპერატივის წევრობა წყდება იმ სამეურნეო წლის დასრულებით, როცა მოხდა სამკვიდროს გახსნა.

12.3. გარდაცვლილი წევრის რამდენიმე მემკვიდრეს შეუძლია განახორციელოს ხმის უფლება ერთი წარმომადგენლის საშუალებით, ნოტარიულად დამოწმებული წერილობითი მინდობილობის საფუძველზე, რომელიც უნდა წარედგინოს გამგეობას.

12.4. გარდაცვლილი წევრის მემკვიდრე შეიძლება მიღებული იქნას კოოპერატივის წევრად თუ იგი აკმაყოფილებს ამ წესდების მე-5 მუხლით წევრობისთვის განსაზღვრულ მოთხოვნებს.

12.5. რამდენიმე მემკვიდრის მიერ კოოპერატივის წევრის სამკვიდროს მიღების შემთხვევაში შეიძლება ასევე გათვალისწინებული იყოს, რომ წევრობა შეწყდება, თუ იგი ამ წესდებით დადგენილ ვადებში არ გადაეცემა ერთ-ერთ მემკვიდრეს. ამ შემთხვევაში კოოპერატივის წევრობა წყდება იმ სამეურნეო წლის ბოლოს, როდესაც სამკვიდრო გაიხსნა.

12.6. იმ მემკვიდრეს/მემკვიდრეებს, რომლებიც არ იქნებიან მიღებული კოოპერატივის წევრად, გადაეცემა გარდაცვლილი წევრის საპაიო შენატანი ან/და მისი სხვა აქტივები ამ წესდების დადგენილი წესით.

12.7. სასოფლო-სამეურნეო კოოპერატივის გამგეობა ვალდებულია კოოპერატივის წევრის გარდაცვალების შესახებ აღნიშნოს კოოპერატივის წევრთა რეესტრში.

## მუხლი 13. წევრი იურიდიული პირის ლიკვიდაციისას წევრობის შეწყვეტა

13.1. კოოპერატივის წევრი იურიდიული პირის რეგისტრაციის გაუქმების შემთხვევაში, წევრობა წყდება იმ ფინანსური წლის დამთავრებისას, რომლის განმავლობაშიც მიღებულ იქნა რეგისტრაციის გაუქმების შესახებ გადაწყვეტილება.

# თავი III. კოოპერატივის მართვა

## მუხლი 14. კოოპერატივების მართვის სტრუქტურა

14.1. კოოპერატივის დუალისტური მართვის სისტემის ორგანოებია:

14.1.1. კოოპერატივის საერთო კრება;

14.1.2. კოოპერატივის სამეთვალყურეო საბჭო;

14.1.3. კოოპერატივის გამგეობა.

## მუხლი 15. კოოპერატივის საერთო კრება

15.1. სასოფლო-სამეურნეო კოოპერატივის მმართველობის უმაღლეს ორგანოა საერთო კრება, რომელიც დაკომპლექტებულია კოოპერატივის წევრებისაგან. ერთ მეპაიეს აქვს ერთი ხმა.

15.2. კოოპერატივის საერთო კრება:

15.2.1. იღებს კოოპერატივის წესდებას და შეაქვს მასში ცვლილებები;

15.2.2. კენჭისყრაში მონაწილეთა ხმების უმრავლესობით ირჩევს კოოპერატივის **სამეთვალყურეო საბჭოს**. სარევიზიო კომისიას და სარევიზიო კომისიის თავმჯდომარე (ასეთის არსებობის შემთხვევაში);

15.2.3. განიხილავს და ამტკიცებს გაწეულ საქმიანობაზე კოოპერატივის გამგეობისა და სარევიზიო კომისიის ანგარიშებს;

15.2.4. განსაზღვრავს კოოპერატივის ფონდების სახეობას და მოცულობას, ადგენს მათი განკარგვის წესებს;

15.2.5. ქმნის კომისიებსა და სამუშაო ჯგუფებს, ამტკიცებს მათ დებულებას;

15.2.6. განსაზღვრავს მინიმალური პაისა და დამატებითი შენატანების ოდენობას;

15.2.7. განსაზღვრავს კოოპერატივის შემოსავლებისა და მოგების განაწილების წესებს;

15.2.8. განსაზღვრავს გამგეობის და სამეთვალყურეო საბჭოს წევრთა შრომის ანაზღაურების, მატერიალური წახალისების ოდენობას, სახეებს და ფორმას;

15.2.9. იღებს გადაწყვეტილებას საწევრო და მიზნობრივი გადასახადების შემოღების შესახებ, განსაზღვრავს მათ ოდენობას;

15.2.10. იღებს გადაწყვეტილებებს იურიდიული პირის დაფუძნების შესახებ;

15.2.11. იღებს გადაწყვეტილებას კოოპერატივის მიერ ქონებრივი ვალდებულებების აღების შესახებ;

15.2.12. იღებს გადაწყვეტილებებს სხვა გაერთიანებებში კოოპერატივის მონაწილეობის თაობაზე;

15.2.13. იღებს გადაწყვეტილებებს წარმომადგენლობების შექმნის შესახებ;

15.2.14. იღებს გადაწყვეტილებას კოოპერატივის დაშლის ან რეორგანიზაციის შესახებ;

15.2.15. კოოპერატივის დაშლის შემთხვევაში განსაზღვრავს კოოპერატივის ქონების მიმღებ პირებს;

15.2.16. ამტკიცებს კოოპერატივის, გამგეობის, სამეთვალყურეო საბჭოს დებულებებს ასევე კოოპერატივის საქმიანობიდან გამომდინარე სხვადასხვა პროცედურულ ინსტრუქციებს;

15.2.17. საერთო კრება გადაწყვეტილებას იღებს კოოპერატივის საქმიანობიდან გამომდინარე ყველა იმ საკითხზე, რომლებიც პირდაპირ არ შედის გამგეობის, გამგეობის თავმჯდომარის, სამეთვალყურეო საბჭოს და სამეთვალყურეო საბჭოს თავმჯდომარის კომპეტენციაში;

15.2.18. ამტკიცებს კოოპერატივის ბიუჯეტს, წლიურ ანგარიშსა და ბალანსს;

15.2.19. კენჭისყრაში მონაწილეთა ხმათა უმრავლესობის გადაწყვეტილებით გამოიწვევს სამეთვალყურეო საბჭოს წევრს;

15.2.20. ამ წესდების 29.5. მუხლით განსაზღვულ შემთხვევებში იღებს გადაწყვეტილებას საპაიო ფონდის შემცირების, სხვა ფონდების, მათ შორის სარეზერვო ფონდის სახსრების გამოყენების თაობაზე;

15.2.21. იღებს გადაწყვეტილებას კოოპერატივის იურიდიული მისამართის შეცვლასა და საფირმო სახელწოდების შეცვლასთან დაკავშირებით.

## მუხლი 16. კოოპერატივის საერთო კრების მოწვევა და ქვორუმი

16.1. სასოფლო-სამეურნეო კოოპერატივის აერთო კრების მოწვევა ხდება წელიწადში მინიმუმ ერთხელ, საფინანსო წლის დამთავრების შემდეგ. საერთო კრებაზე ყოველ წევრს (მეპაიეს) აქვს ერთი ხმა.

16.2. სასოფლო-სამეურნეო კოოპერატივის საერთო კრება დაუყოვნებლივ უნდა იქნეს მოწვეული, თუ კოოპერატივის წევრთა 10 პროცენტი ან წესდებით გათვალისწინებული კოოპერატივის წევრთა სხვა რაოდენობა კონკრეტული მიზნის მითითებით წერილობით მოითხოვს საერთო კრების მოწვევას.

16.3. საერთო კრება მოიწვევა მისი ჩატარების დღემდე სულ ცოტა 1 თვით ადრე კოოპერატივის წევრებისთვის გამგეობის მიერ დაზღვეული წერილით ან/და ელ-ფოსტით ან/და სატელეფონო შეტყობინების საშუალებით.

16.4. საერთო კრების მოწვევის შესახებ შეტყობინება უნდა შეიცავდეს:

ა) სასოფლო-სამეურნეო კოოპერატივის საფირმო სახელწოდებას;

ბ) საერთო კრების ჩატარების ადგილს, დღესა და დროს;

გ) მითითებას, ტარდება პარტნიორთა წლიური კრება თუ რიგგარეშე კრება;

დ) საერთო კრების დღის წესრიგს.

16.5. საერთო კრების დღის წესრიგი უნდა გამოცხადდეს მისი მოწვევისას მარეგისტრირებელი ორგანოს[[11]](#footnote-11) ელექტრონულ პორტალზე.

16.6. წლიური ბალანსი, კოოპერატივის მდგომარეობის შესახებ გამგეობისა და სამეთვალყურეო საბჭოს თავმჯდომარეების მოხსენებები კრების ჩატარებამდე **სულ მცირე 1 კვირით ადრე** უნდა განთავსდეს კოოპერატივის ვებგვერდზე (არსებობის შემთხვევაში) და კოოპერატივის ოფისში ან/და გამგეობის მიერ განსაზღვრულ სხვა ადგილას, რათა წევრები გაეცნონ მათ.

16.7. კოოპერატივის წევრს უფლება აქვს მოითხოვოს დღის წესრიგში დამატების ან ცვლილების შეტანა საერთო კრების ჩატარებამდე არანაკლებ 3 დღით ადრე. იმ საკითხთა შესახებ, რომლებიც არ გამოცხადდება კრებამდე 3 დღით ადრე, გადაწყვეტილებები არ მიიღება. გამონაკლის წარმოადგენს გადაწყვეტილებები კრების წარმართვის, აგრეთვე რიგგარეშე საერთო კრების მოწვევის შესახებ.

16.8. საერთო კრება ირჩევს კრების თავმჯდომარეს, სხდომის მდივანს ღია კენჭისყრით, დამსწრე წევრთა ხმების უმრავლესობით.

16.9. კოოპერატივის საერთო კრება გადაწყვეტილებაუნარიანია, თუ მას ესწრება კოოპერატივის წევრთა ნახევარზე მეტი. თუ წესდებით მოთხოვნათა დაცვით მოწვეულ საერთო კრებაზე არ გამოცხადდა კოოპერატივის წევრთა ნახევარზე მეტი, მოიწვევა განმეორებითი საერთო კრება, რომელიც გადაწყვეტილებაუნარიანია დამსწრე წევრთა რაოდენობის მიუხედავად.

16.10. საერთო კრების გადაწყვეტილება მიღებულად ითვლება თუ მას მხარს უჭერს კოოპერატივის დამსწრე წევრთა უმრავლესობა.

16.11. საერთო კრების მუშაობაში კოოპერატივის წევრი წარმოდგენილი უნდა იყოს პირადად ან წარმომადგენელი პირის მეშვეობით. წარმომადგენლობითი უფლებამოსილება დადგენილი უნდა იყოს კანონით გათვალიწინებული წესით.

16.12. ხმის უფლება არ შეიძლება გამოიყენოს იმ პირმა, რომლის საკითხსაც იხილავს საერთო კრება.

16.13. გადაწყვეტილება წევრის კოოპერატივიდან გარიცხვის თაობაზე მიიღება წევრთა სიითი შემადგენლობის ხმათა უბრალო უმრავლესობით.

16.14. გადაწყვეტილებას წესდებაში ცვლილებების შეტანის თაობაზე მიიღება კენჭისყრაში მონაწილეთა ხმების 3/4-ის თანხმობით.

16.15. გადაწყვეტილებას კოოპერატივის რეორგანიზაციის, ლიკვიდაციის ან მიზნის შეცვლის შესახებ მიიღება მეპაიეთა სიითი შემადგენლობის არანაკლებ 3/4-ის თანხმობით;

16.16. წესდების იმ ცვლილებისათვის, რომლითაც იზრდება წევრის ვალდებულებები ან დაკავშირებულია მიზნობრივი ფონდების ან/და ახალი სამსახურების შემოღებასთან, საჭიროა მეპაიეთა ხმების არანაკლებ 9/10;

16.17. კოოპერატივის საერთო კრების გადაწყვეტილებების შესახებ დგება საერთო კრების ოქმი, რომელსაც ხელს აწერენ საერთო კრების თავმჯდომარე და კოოპერატივის გამგეობის ის წევრები, რომლებიც ესწრებოდნენ საერთო კრებას. საერთო კრების ოქმს უნდა დაერთოს საერთო კრების მოწვევის მასალები. კოოპერატივის საერთო კრების სხდომის ჩატარებასთან და გადაწყვეტილებების მიღება/გაფორმებასთან დაკავშრებულ პროცედურულ ინსტრუქციას ადგენს საერთო კრება.

16.18. საერთო კრების გადაწყვეტილებები სავალდებულოა შესასრულებლად კოოპერატივის გამგეობის, სამეთვალყურეო საბჭოსა და კოოპერატივის ყველა წევრისათვის.

## მუხლი 17. სამეთვალყურეო საბჭო

17.1. კოოპერატივის სამეთვალყურეო საბჭოს წევრთა რაოდენობა არის -------.[[12]](#footnote-12)

17.2. სამეთვალყურეო საბჭოს წევრებს არა აქვთ უფლება, იმავდროულად იყვნენ გამგეობის ან მისი სტრუქტურული ქვედანაყოფების, წევრები, ხელმძღვანელები.

17.3.სამეთვალყურეო საბჭო კონტროლს უწევს გამგეობას თავისი საქმეების წარმოებაში მართვის ყველა დარგში და ამ მიზნით იღებს ინფორმაციას კოოპერატივის საქმეების მიმდინარეობის შესახებ. მას შეუძლია ნებისმიერ დროს მოითხოვოს გამგეობისაგან ანგარიში და უშუალოდ ან მის მიერ განსაზღვრული პირების მეშვეობით შეამოწმოს საბუღალტრო წიგნები და ჩანაწერები, აგრეთვე ფასიანი ქაღალდებისა და საქონლის მდგომარეობა.

17.4. სამეთვალყურეო საბჭო ვალდებულია აწარმოოს კოოპერატივის სამეურნეო-საფინანსო საქმიანობის შემოწმება. მან უნდა შეამოწმოს წლიური ბალანსი და წლიური მოგების განაწილებია. შემოწმების შედეგები უნდა მოახსენოს საერთო კრებას წლიური ბალანსის დამტკიცებამდე.

17.5. სამეთვალყურეო საბჭო იწვევს საერთო კრებას.

17.6. საბჭოს წევრებს არა აქვთ უფლება, თავიანთი ფუნქციების შესრულება გადააბარონ სხვა პირებს.

17.7. საერთო კრება უფლებამოსილია სამეთვალყურეო საბჭოს შემადგენლობიდან გამოიწვიოს ესა თუ ის პირი, თუ მას მხარი დაუჭირა საერთო კრების კენჭისყრაში მონაწილეთა ხმათა უმრავლესობამ.

17.8. სამეთვალყურეო საბჭოს წევრებს კოოპერატივის წევრთა შემადგენლობიდან ირჩევს საერთო კრება 3 წლის ვადით, დამსწრე წევრთა ხმების უბრალო უმრავლესობით.

17.9. გამგეობიდან გასული წევრი მისი ანგარიშის დამტკიცებამდე არ შეიძლება არჩეულ იქნეს სამეთვალყურეო საბჭოს წევრად.

17.10. თავისი ინიციატივით სამეთვალყურეო საბჭოს უფლება აქვს ცალკეული შემოწმებების მაგივრად აწარმოოს კოოპერატივის კონკრეტული საქმიანობის მუდმივი მონიტორინგი.

17.11. სამეთვალყურეო საბჭო ვალდებულია სამეურნეო წლის დასრულების შემდეგ ჩაატაროს კოოპერატივის საქმიანობის შემოწმება.

17.12. სამეთვალყურეო საბჭო, შემოწმების მასალების საფუძველზე ვალდებულია შეადგინოს აქტი და დეტალურად ასახოს შემოწმების შედეგები. სამეთვალყურეო საბჭოს აქტი რიგით საერთო კრებას წარედგინება გამგეობის თავმჯდომარის ანგარიშის წარდგენისთანავე.

17.13. სამეთვალყურეო საბჭო მოქმედებს დებულების შესაბამისად, რომელსაც ამტკიცებს საერთო კრება.

## მუხლი 18. სამეთვალყურეო საბჭოს უფლებამოსილება

18.1. სამეთვალყურეო საბჭო უფლებამოსილია:

18.1.1. გაეცნოს კოოპერატივის ნებისმიერ დოკუმენტაციას, მათ შორის კონტრაქტებს და შეთანხმებებს;

18.1.2. მოითხოვოს გამგეობის წევრების და სხვა პასუხისმგებელი პირებისაგან ზეპირი და წერილობითი განმარტებები;

18.1.3. მნიშვნელოვანი მიზეზების არსებობისას საერთო კრების წინაშე წარდგეს შუამდგომლობით გამგეობის მთლიანი შემადგენლობის ან მისი ერთ-ერთი წევრის ვადამდე ადრე გამოწვევის შესახებ;

18.1.4. აირჩიოს აუდიტორი;

18.1.5. კოოპერატივის გამგეობასთან დავისას წარმოადგინოს საერთო კრების ინტერესები.

18.2. სამეთვალყურეო საბჭო ახორციელებს კონტროლს გამგეობის საქმიანობაზე და წარმოადგენს საერთო კრებას გამგეობასთან ან მის წევრთან ურთერთობაში.

18.3. სამეთვალყურეო საბჭო თავის უფლება-მოვალეობებს ახორციელებს კოოპერატივის წესდებით და საერთო კრების მიერ დამტკიცებული სამეთვალყურეო საბჭოს დებულებით.

18.4. სამეთვალყურეო საბჭოს თანხმობა სჭირდება კოოპერატივის მიერ მისაღებ ყოველ კრედიტს, რომლის ოდენობა აღემატება საერთო კრების მიერ დადგენილ ზღვრულ ოდენობას.

## მუხლი 19. სამეთვალყურეო საბჭოს თავმჯდომარე

19.1. კოოპერატივის სამეთვალყურეო საბჭო საკუთარი შემადგენლობიდან 3 წლის ვადით ირჩევს საბჭოს თავმჯდომარეს და თავმჯდომარის მოადგილეს.

19.2. სამეთვალყურეო საბჭოს თავმჯდომარე წარმომადგენლობით უფლებამოსილებას ახორციელებს ამ წესდებით გათვალისწინებული კომპეტენციის ფარგლებში.

19.3. სამეთვალყურეო საბჭოს თავმჯდომარეს უფლება აქვს დაესწროს გამგეობის სხდომებს ხმის უფლების გარეშე, გამგეობის წევრებს მიაწოდოს მეპაიეთა აზრი სხვადასხვა საკითხებზე და გამგეობის თავმჯდომარისგან მიიღოს მის ხელთ არსებული ნებისმიერი ინფორმაცია კოოპერატივის საქმიანობის შესახებ.

19.4. სამეთვალყურეო საბჭოს თავმჯდომარე ვალდებულია, გამგეობის თავმჯდომარის მიერ გადაცემულ გამგეობის ოქმის ასლს და მასთან დაკავშირებულ დოკუმენტებს გაეცნოს ყოველთვიურად და გამგეობის არასწორ მუშაობაში გონივრული ეჭვის შეტანის შემთხვევაში დაწვრილებით გამოიკვლიოს საქმის ვითარება.

19.5. სამეთვალყურეო საბჭოს თავმჯდომარე ვალდებულია საერთო კრების წინაშე დააყენოს საკითხი, თუ გამგეობის თავმჯდომარე ყოველთვიურად, დადგენილ ვადებში არ იწვევს გამგეობის სხდომას და დადგენილი წესით დროულად არ აწვდის მას გამგეობის სხდომის ოქმების ასლებსა და ინფორმაციას კოოპერატივის საქმიანობის მიმდინარეობის შესახებ.

## მუხლი 20. გამგეობა

20.1. გამგეობის წევრების (დირექტორების) რაოდენობას განსაზღვრავს კოოპერატივის **სამეთვალყურეო საბჭო.** გამგეობა შედგება არანაკლებ ორი წევრისაგან (დირექტორების), რომლებიც აირჩევიან **სამეთვალყურეო საბჭოს მიერ,** 3 წლის ვადით. გამგეობა ანგარიშვალდებულია სამეთვალყურეო საბჭოსა და საერთო კრების წინაშე.

20.2. გამგეობის წევრები არიან კოოპერატივის წევრები[[13]](#footnote-13).

20.3. გამგეობის წევრები (დირექტორების) საქმიანობას ახორციელებენ წესდების შესაბამისად.

20.4. გამგეობის წევრების ანაზღაურების ოდენობას განსაზღვრავს საერთო კრება.

20.5. გამგეობის გადაწყვეტილება ითვლება მიღებულად, თუ მას მხარს უჭერს გამგეობის წევრთა უბრალო უმრავლესობა.

20.6. გამგეობა:

20.6.1. ხელმძღვანელობს კოოპერატივის აღმასრულებელ საქმიანობას;

20.6.2. ამზადებს მიზნობრივ პროგრამებს, განსაზღვრავს მათი დაფინანსების წყაროებს და უზრუნველყოფს მათ პრაქტიკულ განხორციელებას;

20.6.3. იღებს გადაწყვეტილებას საერთო კრების მოწვევის შესახებ;

20.6.4. ასრულებს საერთო კრების გადაწყვეტილებებს;

20.6.5. ამზადებს გადაწყვეტილებას კოოპერატივში წევრის მიღებისა ან/და გასვლის შესახებ ;

20.6.6. დებს შრომით ხელშეკრულებებს და ადგენს შინაგანაწესს.

20.6.7. უზრუნველყოფს კოოპერატივის ქონების დაცვას;

20.6.8. აწარმოებს კოოპერატივის წევრთა (მეპაიეთა) და საპაიო, დამატებითი და ასოცირებული წევრის შენატანების რეესტრს;

20.6.9. იღებს გადაწყვეტილებას კოოპერატივის წევრთა სწავლებისა და გადამზადების საკითხებზე;

20.6.10. ადგენს კოოპერატივის ბიუჯეტს და დასამტკიცებლად წარუდგენს საერთო კრებას;

20.6.11. საერთო კრებას ყოველწლიურად წარუდგენს კოოპერატივის საქმიანობის ანგარიშს.

20.7. კოოპერატივის გამგეობის თავმჯდომარე და დირექტორები წარმოადგენენ ხელმძღვანელობა/წარმომადგენლობაზე უფლებამოსილ პირებს მათი კომპეტენციის ფარგლებში, დამოუკიდებლად, ცალ-ცალკე, რომელთა უფლებამოსილებას განეკუთვნება წარმოადგინონ კოოპერატივი მესამე პირებთან ურთიერთობებში, ამ წესდებით დადგენილი წესით.

20.8. თუ საკითხი შეეხება უძრავი ქონების განკარგვასა და მასთან დაკავშირებულ სამართლებრივ გარიგებებში მონაწილეობის მიღებას, საჭიროა საერთო კრების თანხმობა.

20.9. მნიშვნელოვანი მიზეზის არსებობისას გამგეობის წევრს შესაძლებელია უფლებამოსილება ვადამდე შეუწყდეს.

20.10. იმ შემთხვევაში, თუ გამგეობის წევრის უფლებამოსილება ვადამდე ადრე წყდება სამეთვალყურეო საბჭოს გადაწყვეტილების გარეშე გამგეობის თავმჯდომარემ ერთი თვის ვადაში უნდა მოითხოვოს სამეთვალყურეო საბჭოს სხდომის მოწვევა, რათა მოხდეს გამგეობის ახალი წევრის დანიშვნა.

20.11. გამგეობის სხდომები ტარდება საჭიროების მიხედვით.

20.12. გამგეობის თავმჯდომარის არყოფნის შემთხვევაში, გამგეობის თავმჯდომარის უშუალო დავალებით, გამგეობის წევრი დირექტორი უფლებამოსილია შეასრულოს გამგეობის თავმჯდომარის ფუნქციები.

20.13. გამგეობის წევრი არ შეიძლება იყოს კონკურენტი კოოპერატივის მმართველობის ორგანოს წევრი.

20.14. ხელმძღვანელი პირი ნებისმიერ დროს შეიძლება იქნეს გამოწვეული გამგეობის წევრობიდან, თუ ამ გადაწყვეტილებას საერთო კრების მონაწილეთა 2/3 დაუჭერს მხარს.

## მუხლი 21. გამგეობის თავმჯდომარე

21.1. გამგეობა, საკუთარი შემადგენლობიდან 3 წლის ვადით ირჩევს გამგეობის თავმჯდომარეს, რომელიც ხელმძღვანელობს კოოპერატივის საქმიანობას და წარმოადგენს კოოპერატივს მესამე პირებთან ურთიერთობაში.

21.2. სასოფლო-სამეურნეო კოოპერატივის გამგეობის თავმჯდომარე წარმართავს გამგეობის მუშაობას და წესდებით, დებულებებითა და თანამდებობრივი ინსტრუქციით განსაზღვრული წესის მიხედვით ახორციელებს მასზე დაკისრებულ უფლებამოსილებებს.

21.3. გამგეობის თავმჯდომარე იწვევს და უძღვება გამგეობის სხდომებს, ის ვალდებულია მოწვევის შესახებ სხდომის ჩატარებამდე ------ დღით ადრე შეატყობინოს გამგეობის წევრებს.

21.4. კოოპერატივის გამგეობის თავმჯდომარე:

21.4.1. ხელმძღვანელობს გამგეობის საქმიანობას;

21.4.2. ხელმძღვანელობს კოოპერატივის მიმდინარე საქმიანობას;

21.4.3. იწვევს და თავმჯდომარეობს გამგეობის სხდომებს, ხელს აწერს გამგეობის სხდომის ოქმებს;

21.4.4. როგორც წესი, კოოპერატივის სახელით დებს ხელშეკრულებებსა და შეთანხმებებს, აწარმოებს მოლაპარაკებებს და გასცემს შიდა მინდობილობებს;

21.4.5. ხსნის კოოპერატივის საბანკო ანგარიშებს და ხელს აწერს საფინანსო დოკუმენტებს, განკარგავს კოოპერატივის საფინანსო სახსრებს;

21.4.6. მისი კომპეტენციის ფარგლებში ახორციელებს აღმასურლებელ-განმკარგულებელი ხასიათის სხვა ფუნქციებს.

# თავი IV. პაი და დამატებითი შენატანი

## მუხლი 22. პაი

22.1. კოოპერატივის წევრის მიერ პაის შეტანა ხდება ფულის ან ქონების სახით.

22.2. პაის რაოდენობის განსაზღვრა ხდება კოოპერატივის სამეურნეო საქმიანობაში წევრის ეკონომიკური მონაწილეობის[[14]](#footnote-14) პროპორციულად.

22.3. საპაიო შენატანი კოოპერატივის წევრს ანიჭებს:

22.3.1. ხმის უფლებას კოოპერატივის საერთო კრებაზე;

22.3.2. კოოპერაციული შემოსავლების[[15]](#footnote-15) მიღების უფლებას;

22.3.3. მოგების მიღების უფლებას კოოპერატივის წმინდა მოგებიდან.

22.4. კოოპერატივის წევრის მიერ კოოპერატივში პაის სახით შეტანილი ქონება (მათ შორის მიწის ნაკვეთი) ხდება კოოპერატივის საკუთრება.

22.5. მინიმალური პაის (ერთი პაი) ღირებულება შეადგენს ----- **(არანაკლებ 300)** ლარს.

22.6.კოოპერატივის წევრმა უნდა შეიტანოს საპაიო შენატანის არანაკლებ ----- %-ისა კოოპერატივის სახელმწიფო რეგისტრაციიდან არაუმეტეს ----- დღის განმავლობაში. საპაიო შენატანის დანარჩენი ნაწილი მან უნდა დაფაროს გამგეობის მიერ დადგენილ ვადაში.

22.7. ქონების სახით შეტანილი პაის ღირებულების ის ნაწილი, რომელიც აღემატება წევრის ეკონომიკური მონაწილეობის პროპორციულად განსაზღვრული პაის ოდენობას გადადის მის დამატებით შენატანში.

22.8. პაის სახით შეტანილი ქონების გატანის პირობები განისაზღვრება კოოპერატივსა და წევრობის კანდიდატს შორს დადებული ხელშეკრულებით.

22.9.ფულადი ან ქონების სახით შეტანილი პაი რეგისტრირდება კოოპერატივის წევრთა რეესტრში კოოპერატივზე მათი გადაცემის თარიღის მითითებით.

22.10. კოოპერატივზე პაის სახით გადაცემული ქონების ვალდებულებით დატვირთვა ხორციელდება კოოპერატივსა და წევრს შორის გაფორმებული ხელშეკრულებით განსაზღვული წესით.

22.11. კოოპერატივის წევრობის შეწყვეტის შემთხვევაში კოოპერატივის წევრს უფლება აქვს დაიბრუნოს მისი შენატანები ფულადი ან ქონების სახით მას შემდეგ, რაც ის დაფარავს კოოპერატივის წინაშე არსებულ დავალიანებას.

22.12. პაის დაბრუნების წესი განსაზღვრულია ამ წესდების მე-9-13 მუხლებით.

22.13. კოოპერატივის წევრთა პაის რაოდენობა/ღირებულება:

 სახელი გვარი პირადი ნომერი პაის რაოდენობა/ღირებულება

 **---------------- ----------------- ---------------- ----------**

 **---------------- ----------------- ---------------- ----------**

 **---------------- ----------------- ---------------- ----------**

## მუხლი 23. ქონების სახით შეტანილი პაის შეფასება

23.1.პაის სახით კოოპერატივზე გადასაცემი ქონების ღირებულების შეფასებას ახდენს გამგეობა და ამტკიცებს საერთო კრება.

23.2. საერთო კრების გადაწყვეტილებით პაის რაოდენობის დასადგენად ქონების შეფასება შეიძლება განხორციელდეს მოწვეული ექსპერტების ან აუდიტორის მიერ. ექსპერტის ან აუდიტის ხარჯებს მხარეები ინაწილებენ თანაბრად.

23.3. ქონების ღირებულების შეფასების შესახებ გამგეობა ადგენს შეფასების ოქმს. ოქმი უნდა შეიცავდეს ქონების აღწერას, ღირებულებას, მიზნობრიობას, ამ ქონების შემტანი წევრისა და კოოპერატივის გამგეობის თავმჯდომარის ხელმოწერებს.

## მუხლი 24. დამატებითი შენატანი

24.1. დამატებითი შენატანი წარმოადგენს კოოპერატივის საჭიროებიდან გამომდინარე, წევრის სურვილით განხორციელებულ შენატანს, რომელიც მას აძლევს კოოპერატივის მოგებიდან დივიდენდის მიღების უფლებას.

24.2. კოოპერატივის წევრს შეუძლია შეიტანოს დამატებითი შენატანი მხოლოდ იმ შემთხვევაში, როცა მის მიერ სრულად იქნება დაფარული საპაიო შენატანი.

# თავი V. კოოპერატივის ფონდები

## მუხლი 25. კოოპერატივის ფონდები

25.1. საკუთარი საქმიანობის განსახორციელებლად კოოპერატივი ქმნის ფონდებს, რომელთა სახეობა, მოცულობა, ჩამოყალიბებისა და განკარგვის წესები განსაზღვრულია ამ წესდებით და საერთო კრების გადაწყვეტილებით.

## მუხლი 26. საპაიო ფონდი

26.1. საპაიო ფონდი ფორმირდება წევრთა მიერ პაისა და სხვა შენატანების ფულად ერთეულში გამოხატული ჯამური ღირებულებით.

26.2. საპაიო ფონდის ოდენობას და განკარგვის წესს განსაზღვრავს კოოპერატივის საერთო კრება.

## მუხლი 27. სავალდებულო სარეზერვო ფონდი

27.1. სავალდებულო სარეზერვო ფონდი ფორმირდება ანარიცხებით კოოპერატივის მოგებიდან, კანონით სასოფლო-სამეურნეო კოოპერატივის და ამ წესდებით განსაზღვრული წესით, კანონით ნებადართული სხვა შემოსავლებიდან და გამოიყენება განსაკუთრებული გარემობებიდან (ბუნებრივი კატაკლიზმები, ავარიები, ხანძარი, ეპიდემიები და ა.შ.) წარმოქმნილი დანაკარგებისა და სხვა ზარალის დასაფარად;

27.2. სავალდებულო სარეზერვო ფონდის შენატანები არ უნდა იყოს სასოფლო-სამეურნეო კოოპერატივის წლიური მოგების 15%-ზენაკლები.

27.3. სავალდებულო სარეზერვო ფონდის თანხების გამოყენების მიზნობრიობის განსაზღვრა ხდება საერთო კრების გადაწყვეტილებით.

## მუხლი 28. მიზნობრივი ფონდები

28.1. კოოპერატივის ცალკეული პროგრამების ან პროექტების რეალიზაციის მიზნით კოოპერატივის საერთო კრება უფლებამოსილია შექმნას სპეციალური მიზნობრივი ფონდები, რომელიც ფორმირდება კოოპერატივის წევრთა მიზნობრივი შენატანებიდან და კანონით ნებადართული სხვა შემოსავლებიდან.

28.2. მიზნობრივი ფონდების ფორმირების წესსა და მოცულობას განსაზღვრავს კოოპერატივის საერთო კრება.

28.3. მიზნობრივ ფონდს განკარგავს კოოპერატივის გამგეობა, საერთო კრების მიერ დადგენილი წესით.

# თავი VI. ქონებრივი პასუხისმგებლობა და წლიური ანგარიშგება

## მუხლი 29. ქონებრივი პასუხისმგებლობა

29.1. კოოპერატივი მის მიერ აღებულ ვალდებულებებზე პასუხს აგებს თავისი ქონებით;

29.2. კოოპერატივი პასუხს არ აგებს მისი წევრების ვალდებულებებზე, რომელიც არ არის დაკავშირებული კოოპერატივის საქმიანობასთან;

29.3. მეპაიე, კოოპერატივის ვალდებულებების შეუსრულებლობის შემთხვევაში პასუხს აგებს მხოლოდ თავისი შენატანების ფარგლებში;

29.4. იმ შემთხვევაში, თუ კოოპერატივის საერთო კრების გადაწყვეტილებით ზარალის ან დავალიანების დასაფარად გამოყენებული იქნება კოოპერატივის მეპაიეთა მიერ დამატებით მოზიდული სახსრები, მათი ოდენობა განისაზღვრება მეპაიეთა შენატანების ოდენობის პროპორციულად, თუ სხვა რამ არ არის დადგენილი საერთო კრების გადაწყვეტილებით;

29.5. თუ ზარალის დასაფარად მეპაიეების მიერ არ ხდება შესაბამისი დამატებითი სახსრების მოზიდვა, მის დასაფარად არ არის საკმარისი კოოპერატივის შემოსავლები ან მისი გადატანა შეუძლებელია მომდევნო სამეურნეო წლისთვის, საერთო კრება უფლებამოსილია კოოპერატივის ზარალის დაფარვის მიზნით მიიღოს გადაწყვეტილება:

29.5.1. საპაიო ფონდის შემცირების თაობაზე;

29.5.2. სხვა ფონდების, მათ შორის სარეზერვო ფონდის სახსრების გამოყენების თაობაზე;

29.5.3. ორივე ღონისძიების გამოყენებაზე ერთდროულად.

## მუხლი 30. წლიური ანგარიში

30.1. კოოპერატივის წლიური ანგარიშის დამტკიცება ხდება კოოპერატივის საერთო კრების მიერ.

30.2. სამეთვალყურეო საბჭოს უფლება აქვს უშუალოდ ან მოწვეული აუდიტორის მეშვეობით წარმოადგინოს წლიური ანგარიში.

30.3. რევიზია მოიცავს ანგარიშგების, წლიური ანგარიშის და საქმისწარმოების პრაქტიკის შემოწმებას.

30.4. სამეთვალყურეო საბჭო და/ან საერთო კრება, უფლებამოსილია მოწვეული აუდიტორის მეშვეობით ჩაატაროს წლიური ფინანსური ანგარიშგების აუდიტორული შემოწმება, რომელიც ითვალისწინებს კოოპერატივის გამგეობის მიერ გამოყენებული საბუღალტრო ჩანაწერების, გამგეობის თავმჯდომარის მიერ მიცემული განმარტებების, მტკიცებების და სამეურნეო საქმიანობის შედეგებს ანგარიშების მიხედვით;

# თავი VII. კოოპერატივის შემოსავლების განაწილება

## მუხლი 31. კოოპერატივის შემოსავლებისა და მოგების განაწილება

31.1. სამეურნეო წლის განმავლობაში კოოპერატივის შემოსავლების ნაწილი ნაწილდება კოოპერატივის მეპაიეებზე კოოპერაციული შემოსავლების სახით, კოოპერატივის სამეურნეო საქმიანობაში მათი ეკონომიკური მონაწილეობის პროპორციულად, საერთო კრების მიერ დადგენილი წესით;

31.2. სამეურნეო წლის ბოლოს სახელმწიფო გადასახადების, სახელფასო დავალიანების, სარეზერვო და მიზნობრივ ფონდებზე გასაწევი ანარიცხების, სხვა აუცილებელი ხარჯებისა და ფინანსური ვალდებულებების დაფარვისა და ზარალის გამო შემცირებული საპაიო ფონდის შევსების შემდეგ, წმინდა მოგების ნაწილი, მაგრამ არა უმეტეს 50%-სა, ნაწილდება კოოპერატივის წევრებზე დივიდენდების სახით დამატებითი შენატანების და ასოცირებული წევრებზე, მათთან გაფორმებული ხელშეკრულების შესაბამისად;

31.3. დამატებითი შენატანების და ასოცირებული წევრების შენატანების შესაბამისად დივიდენდების დაფარვის შემდეგ კოოპერატივის წმინდა მოგება ნაწილდება კოოპერატივის მეპაიეებზე კოოპერატივის სამეურნეო საქმიანობაში მათი ეკონომიკური მონაწილეობის პროპორციულად.

# თავი VIII. კოოპერატივის დაშლა

## მუხლი 32. კოოპერატივის დაშლა

32.1. კოოპერატივის დაშლა ხდება:

32.1.1. კოოპერატივის საერთო კრების გადაწყვეტილებით;

32.1.2. სასამართლოს გადაწყვეტილებით;

32.2. კოოპერატივის ლიკვიდაციის პროცესი წარმოებს კოოპერატივის საერთო კრების მიერ დანიშნული ლიკვიდატორების მიერ, ხოლო სასამართლოს გადაწყვეტილების შემთხვევაში, ამ ორგანოს მიერ დანიშნული ლიკვიდატორების მიერ.

32.3. ლიკვიდატორების არჩევის/დანიშვნის შემდეგ მათზე გადადის კოოპერატივის მართვის სრული უფლებამოსილება, რომლებიც კრედიტორებისათვის შეტყობინების მიზნით მარეგისტრირებელი ორგანოს ერთიან ელექტრონულ პორტალზე ან კოოპერატივის ვებგვერდზე (არსებობის შემთხვევაში) დაუყოვნებლივ აქვეყნებენ ინფორმაციას კოოპერატივის დაშლის შესახებ.

32.4. ლიკვიდატორები ატარებს სათანადო მოსამზადებელ და საორგანიზაციო სამუშაოებს, ადგენენ სალიკვიდაციო ბალანსს, რომელსაც წარუდგენენ კოოპერატივის ლიკვიდაციის შესახებ გადაწყვეტილების მიმღებ ორგანოს. სალიკვიდაციო ბალანსი უნდა დამოწმდეს აუდიტორის მიერ;

32.5. კრედიტორების მოთხოვნების დაკმაყოფილების შემდეგ დარჩენილი ქონება, სახელფასო დავალიანების დაფარვის, სხვა აუცილებელი ხარჯების გაცემის და მოგებისა და ზარალის განაწილების შემდეგ ნაწილდება კოოპერატივის წევრებზე მათი შენატანების პროპორციულად.

1. წესდებაში ამ პუნქტის გათვალისწინება ნებაყოფლობითია. [↑](#footnote-ref-1)
2. გარდა იმ შემთხვევისა, როდესაც 1 პაის ერთზე მეტი მფლობელი ჰყავს, რა დროსაც 1 პაის რამდენიმე მფლობელს აქვს 1 ხმა. [↑](#footnote-ref-2)
3. სასოფლო-სამეურნეო სტატუსის მოპოვებისათვის კოოპერატივის წევრთა (მეპაიეთა) რაოდენობა იმ დასახლებაში, რომელზედაც ვრცელდება „მაღალმთიანი რეგიონების შესახებ“ საქართველოს კანონის მოქმედება არ უნდა იყოს 5-ზე ნაკლები, ხოლო საქართველოს დანარჩენ ტერიტორიაზე 9-ზე ნაკლები. [↑](#footnote-ref-3)
4. დამფუძნებელთა გადასაწვყვეტია წევრად მხოლოდ ფიზიკური პირები მიიღონ, მხოლოდ სასოფლო-სამეურნეო კოოპერატივები თუ ორივე. [↑](#footnote-ref-4)
5. წესდება შეიძლება კოოპერატივის წევრობის შეწყვეტის სხვა საფუძვლებსაც ითვალისწინებდეს. [↑](#footnote-ref-5)
6. [↑](#footnote-ref-6)
7. შეიძლება განისაზღვროს კოოპერატივიდან გასვლის უფრო ხანგრძლივი ვადა, მაგრამ არაუმეტეს 1 წლისა. კოოპერატივიდან გასულ წევრს კოოპერატივის სხვა ქონების მოთხოვნის უფლება არ აქვს, თუ წესდებით სხვა რამ არ არის გათვალისწინებული. [↑](#footnote-ref-7)
8. წესდებით შესაძლებელია სხვა რამ იყოს გათვალისწინებული. [↑](#footnote-ref-8)
9. დამოკიდებულია დამფუძნებელთა გადაწყვეტილებაზე. [↑](#footnote-ref-9)
10. დასაშვებია წესდებით გათვალისწინებული იყოს, რომ რამდენიმე მემკვიდრის მიერ კოოპერატივის წევრის სამკვიდროს მიღების შემთხვევაში წევრობა შეწყდება, თუ იგი წესდებით დადგენილ ვადებში არ გადაეცემა ერთ-ერთ მემკვიდრეს. ამ შემთხვევაში კოოპერატივის წევრობა წყდება იმ სამეურნეო წლის ბოლოს, როდესაც სამკვიდრო გაიხსნა. [↑](#footnote-ref-10)
11. იგულისხმება სსიპ - საჯარო რეესტრის ეროვნული სააგენტო [↑](#footnote-ref-11)
12. სამეთვალყურეო საბჭო შედგება საერთო კრების მიერ კენჭისყრაში მონაწილეთა ხმების უმრავლესობით არჩეული არანაკლებ 3 და არაუმეტეს 15 წევრისგან. [↑](#footnote-ref-12)
13. სარეკომენდაციო ხასიათის ნორმა, ვინაიდან კანონი ითვალისწინებს შესაძლებლობას, რომ გამგეობის წევრები შესაძლოა არც იყვნენ კოოპერატივის წევრები. [↑](#footnote-ref-13)
14. **ეკონომიკური მონაწილეობა -** სასაქონლო ბრუნვაში მეპაიის მიერ სასოფლო-სამეურნეო საქმიანობის ფარგლებში წარმოებული/მიწოდებული სასოფლო-სამეურნეო პროდუქციის ან/და გაწეული მომსახურების ღირებულების ხვედრითი წილი; [↑](#footnote-ref-14)
15. **კოოპერაციული შემოსავლები** - მეპაიის შემოსავლის ნაწილი, რომელსაც იგი იღებს სამეურნეო წლის განმავლობაში თავისი ეკონომიკური მონაწილეობის პროპორციულად, საერთო კრების მიერ დადგენილი წესით და ოდენობით. [↑](#footnote-ref-15)